Sabinet | Volume 112, Issue 3231
Volume 112, Issue 3231, 2010
Die Kerkblad - Volume 112, Issue 3231, January 2010
Volume 112, Issue 3231, January 2010
Die onbegryplikheid van God se weë : uit die Woord
Source: Die Kerkblad 112, pp 4 –5 (2010)
Die koms van 2010 wek baie vrae op in die gemoed van gelowiges. Dit is menslik om te begeer, om te weet wat hierdie Nuwejaar vir my gaan inhou -
Gaan dit voorspoediger wees as die Oujaar?
Gaan dit vir my 'n nuwe fase van geluk en sukses beteken?
Gaan ek in hierdie nuwe jaar groter hoogtes bereik in my werk, gaan my besigheid groter winste toon?
Sal dit in my huwelik en gesin goed gaan in 2010, of sal ons deur die doodsdal van beproewing gaan?
Gaan ek op sosiale, politieke, sport- en gemeenskapsvlak beter presteer?
Vrae en nog vrae kan gevra word.
2010 is 'n nuwe jaar met 'n roeping : redaksioneel
Source: Die Kerkblad 112 (2010)
Op die drumpel voor die oop deur van 2010 staan daar twee soorte mense wat na die nuwe jaar vooruitkyk : gelowiges en ongelowiges (Ps 1). Altwee groepe kyk in dieselfde rigting, maar sien nie dieselfde raak nie. Tussen die gelowiges wat die nuwe jaar inwag, is daar twee maniere van kyk : met optimisme of pessimisme. Die optimiste kyk na 2010 met geloofsvertroue, terwyl die pessimiste met twyfel en angs die nuwe jaar inkyk. Wat by elkeen van hierdie "kykers" dieselfde is, is die verlede. Die pessimis voel hoe die bagasie van die ou jaar soos 'n sware juk op sy skouers druk, en hy sien nie kans om in die nuwe jaar nóg bagasie op hom te neem nie. Daarom is die toekoms vir hom donker, duister en dreigend, en hy word bang om daarin verder te loop. Die geloofsoptimis weet hy loop die toekoms in op die weg wat God hom sal lei.
Kritiek : hoofartikel
Kritiek is 'n beoordeling van 'n saak of van die optrede van mense. Om te kritiseer, het vir baie mense 'n lewenspatroon geword ... 'n lewensinstelling of 'n lewensgesindheid. Oor niks en niemand kan so 'n persoon praat sonder om kritiek te lewer nie. So iemand kyk in 'n negatiewe, kritiese gesindheid na mense en wat hulle doen.
Nuwe Hervorming - ja of nee? : brandpunt
Source: Die Kerkblad 112, pp 8 –10 (2010)
Die huidige debat in Suid-Afrika oor die persoon en werk van Jesus het bepaalde voorlopers gehad, maar in 'n sekere sin het dit begin met 'n artikel van Piet Muller in Beeld van 25 Januarie 2002, waarop Murray Janson (kort voor sy dood) in dieselfde koerant op 13 Februarie 2002 skerp gereageer het.
Die Gereformeerde belydenisskrifte oor God se skeppingswerk : diskussie
Source: Die Kerkblad 112, pp 11 –13 (2010)
Die debat oor skepping en evolusie duik telkens in Die Kerkblad op. Dikwels is daar verwysings na die manier waarop ons die Skrifgedeeltes wat oor die skepping handel, moet verstaan.
Dit is egter belangrik dat ons 'n slag weer kyk wat ons in ons belydenisskrifte oor God se skeppingswerk bely. Daardeur word die belydenisskrifte nie bo die Skrif verhef nie, maar wel gesê dat dit die manier is waarop ons die Skrif verstaan. Die belydenisskrifte is ons afspraak met mekaar - dit wat jy ook by jou belydenisaflegging as jou eie belydenis aanvaar het.
My persoonlike godsdiens
"Ek probeer, maar dit voel nie of ek met God kontak het nie ..." : besinning
Author G.C.P. (Gerrie) Labuschagne
Source: Die Kerkblad 112, pp 14 –16 (2010)
Om God te ontmoet, is beslis een van die mees basiese behoeftes van elke kind van God, of hy nou daarvan bewus is of nie. Elke gelowige het 'n ingeskape begeerte of behoefte om 'n diep en innige vorm van kontak met die lewende God te ervaar, veral in sy binnekamer of in sy persoonlike verhouding met God. Maar daar is baie Christene wat worstel hiermee, aangesien hulle, soos ons onderwerp hierbo aandui, op baie verskillende maniere en miskien ook vir lang tye probeer om met God kontak te maak, maar om een of ander rede nie voel of ervaar dat dit wel gebeur nie.
Weerspreek die Skrif homself? : besinning
Weerspreek die Skrif homself? Hierdie verse het skrifgeleerdes al goed besig gehou. Sommige wou die boek Spreuke hieroor uit die kanon hê. Ander wou die teks redigeer - die een of die ander uitlaat - sodat die spanning opgehef word. Dis Goddelike sorg dat die skrifkritici nie geslaag het nie - dis geïnspireer dat hierdie twee verse langs mekaar moet staan!
Om God-erend te wees : besinning
Author Jan Geertsema
Source: Die Kerkblad 112, pp 18 –19 (2010)
In die gemeente waar ek lidmaat is, het ons vir 'n paar maande stilgestaan by die roeping om te verander om toenemend God te eer. Ek wil graag vertel hoe ek dit verstaan.
Die eerste is dat die woorde "God-erend" ons aandag op God rig en weer bevestig dat daar 'n verhouding tussen tussen my en God bestaan. Hierdie verhouding is die belangrikste ding in my lewe en dit bepaal al die ander dinge waarmee ek besig is. Die verhouding tussen my en God is 'n band wat tussen God en my bestaan en wat God self tot stand gebring het. In hierdie band gaan dit om God self en dat Hy my ken en Hy Hom aan my bekendmaak sodat ek Hom ook ken. Dit gaan nie hierin oor dinge soos die kerklike leerstellings of die kerklike organisasie nie, maar oor die verlange na God self en om in Hom rus te vind.
Die kerklied in Bybelse perspektief : aktueel
Author Jacoba Van Rooy
Source: Die Kerkblad 112, pp 20 –21 (2010)
In 'n reeks artikels gaan aandag gegee word aan verskillende sake wat vir die kerklied in die Gereformeerde Kerke in Suid-Afrika van belang is. Die lied vervul 'n besondere funksie tydens die erediens. Dit is een van die liturgiese elemente waarin die rol van die gemeente sterk na vore kom, en dit kan 'n belangrike bydrae lewer tot die kommunikasie wat tydens 'n erediens plaasvind.
Hierdie eerste artikel fokus op sekere basiese Skrifperspektiewe wat eintlik die grondslag lê vir die beoordeling van die plek van die lied in die kerk. Uit die bestudering van die Skrif is daar ses basiese perspektiewe geformuleer, wat hierna aan die orde kom.
Die stem van emeriti : aktueel
Source: Die Kerkblad 112, pp 22 –24 (2010)
Op Woensdag 21 Oktober vanjaar het 'n aantal afgetrede predikante en hulle vrouens asook predikante-weduwees van Pretoria in die kerksaal van die Geref. Kerk Rietvallei vir middagete saamgekom het. Die geleentheid is gereël deur Frieda Duvenage, Trien Minnaar en Leona Venter, met hulle mans as raadgewers. Daar is gesellig saam verkeer, gesels oor die ou dae en humoristiese insidente vertel. Die ondertoon van die byeenkoms was egter dank aan die Here vir sy genade en liefde, Hy wat mense roep en gebruik in sy kerk en koninkryk. Dit was heerlik om mekaar weer te sien en saam te verkeer.
Die selfbekendstelling van Christus aan die gemeente in ... Sardis
Christus werk in sy kerk deur sy Heilige Gees : skrifstudie
Source: Die Kerkblad 112, pp 25 –27 (2010)
'n Primêre probleem by die gemeente in Sardis was dat hulle nie waaksaam was met die oog op die wederkoms van Christus nie. Hulle het nie 'n toekomsverwagting gehad nie. Daarom die ernstige vermaning in Openbaring 3:3 : "As julle nie wakker word nie, sal Ek onverwags kom soos 'n dief, en julle sal nie weet wanneer Ek op julle sal afkom nie." Hierdie gebrek aan waaksaamheid het baie jare tevore ook in die gewone geskiedenis van die stad afgespeel. Die inwoners van Sardis - tóé heidene - het in die jare 549 en 218 vC hulle waaksaamheid laat verslap, en die stad is deur 'n vyand ingeneem. En nou weer spel Christus dit vir hulle uit dat as hulle nie gereed is om Hom met sy wederkoms te ontmoet nie, dit vir hulle slegte gevolge sal hê. Hy sal vir hulle so onverwags soos 'n dief kom.
Projek "Care Centre"
Aalsmeer bring en ontvang hulp in Suid-Afrika
Author Andre Jansen
Source: Die Kerkblad 112, pp 28 –30 (2010)
Nege jaar lank het die droom my nie gelos nie. Toe word dit waarheid. Gedurende Julie 2009 het 'n groep van 22 jongmense (18 - 30 jaar oud) vanuit Aalsmeer, Nederland (teenaan Amsterdam), vir drie weke na Suid-Afrika gereis vir 'n hulpprojek.
Daar was meer as een doel hieraan verbonde. Noem dit 'n na-buite-gerigte en 'n na-binne-gerigte doel. Diakonaal-missionêr en gemeente-opbou. Eenvoudig gesê, wou ons mense gaan dien, maar ook die jongmense van ons eie gemeente aan mekaar en aan die gemeente bind deur hulle toe te rus vir hulle taak as amp van die gelowige en as toekomstige leiers van die gemeente. Christus het ons geleer dat dit gedoen word deur te dien en die minste te wees.
'n Erediens in Bangkok
Author Johan Van der Wel
Source: Die Kerkblad 112, pp 32 –33 (2010)
Ons het in September verlede jaar vir my seun in Bangkok, Thailand, gaan kuier. Johannes woon nou reeds vyf jaar daar, en hy kom al oor die weg met hulle taal. Hy werk in die rekenaarwêreld, maar hy is baie ywerig met sendingwerk waarmee hy heelwat sukses behaal. Anders as my vorige besoeke, het ek tot baie nuwe insigte gekom oor hierdie land en wat hier gebeur.
Belydenisklas van Pretoria-Montanapoort se Afrondingskamp
Author P.H. Heystek
Source: Die Kerkblad 112, pp 34 –35 (2010)
In die bruidsgemeente van Pretoria-Montanapoort is dit 'n instelling. Vir tien jaar reeds. Die Septembervakansie is dae om te gebruik om te kamp.
Die Shack : waar tragedie ewigheid konfronteer, W.P. Young : boekbespreking
Source: Die Kerkblad 112, pp 36 –38 (2010)
Die Shack (pondok, krot, hut) is die titel van 'n boek wat in die jongste tyd besondere belangstelling gewek het. Dit is geskryf deur William Paul Young van Oregon, VSA, met die doel om 'n eksemplaar daarvan as kersgeskenk aan elkeen van sy ses kinders te gee tydens Kersfees 2005. Sy doel was nie om dit te publiseer nie.
Toe die inhoud daarvan onder die aandag van sy vriende gekom het, is besluit om dit wel te publiseer. Spoedig het dit 'n blitsverkoper geword, en volgens die uitgawe van 2007 was daar alreeds 2 miljoen eksemplare gedruk.
In 2008 het die boek ook in Afrikaans verskyn. In Suid-Afrika het dit ook goeie aftrek gekry, want in kerke in verskillende denominasies is dit van die preekstoel af gunstig beoordeel en is lidmate aangemoedig om dit te lees. Voor in die Afrikaanse uitgawe word die boek sterk aanbeveel deur predikante en ander vooraanstaande persone.
Ds. Johan Ligthelm : in dankbare herinnering ...
Author Francois Kruger
Ds. Johan Ligthelm is op 28 September 2009 oorlede in sy huis in Middelburg, op die geseënde ouderdom van byna 81 jaar. Sy familie is baie hartseer en sal hom erg mis, maar is tog dankbaar dat God sy tyd van heengaan bepaal het net toe hy begin swaarkry het, en dat die lyding waarvoor almal bang was, hom gespaar is.
Bethulie benodig hulpdienspredikant
Dit is vir die redaksie van Die Kerkblad 'n dankbare vreugde om maandeliks die emerituspredikante, hulle eggenotes en die emeritusweduwees wat 80 jaar en ouer is, geluk te wens met hulle verjaardae. God sê : "Die getal van ons jare kan 70 wees, of as ons sterk is, 80." Totius het dit in Psalm 90 berym : "Die sterkste klim ten hoogste tot die top van sewentig of tagtig jare op."